Esitysgrafiikan+Lisäharjoitukset


 * Paluu Esitysgrafiikka-etusivulle**

Harjoitus 1
Esimerkkikoe. **Kysymys: 1**

Työhakemistossasi on tiedosto TIEKE2.TXT. Tee tekstistä A4-kokoinen piirtoheitinkalvosarja. Käytä kalvojen taustana valmista pohjaa. Lisää kalvojen yläreunaan aiheeseen sopiva kuva ja lisää sivunumerointi. Muista käyttötarkoitus; käytä riittävän suurta tekstikokoa, selkeää tekstityyliä ja yhtenevää ulkonäköä kautta koko kalvosarjan. Tallenna kalvot kansioon nimellä KALVOT. Tulosta kalvoista paperille pystyyn A4-kokoinen tiivistelmä.

Harjoitus 2
Voit harjoitella otsikkodian ja muiden diojen luontia valmiin materiaalin pohjalta

Avaa Word–tekstinkäsittelyohjelma ja avaa siihen tiedosto Esitysgrafiikka.doc. Muokkaa asiakirjan tekstistä esitysgrafiikasta kertova diaesitys, jossa on otsikkodian lisäksi neljä tekstidiaa. Käytä suunnittelumallia. Tehosta dioja leikekuvilla. Tallenna esitys levykkeellesi/muistitikullesi nimellä Esitysgrafiikka.

Harjoitus 3
Esitys yritykselle, voit harjoitella ohjelman valmiita diarakenteita ja suunnittelumalleja

Tee yritykselle Oy HUPS Ab diaesitys. Käytä dioissa ohjelman valmiita diarakenteita ja valmista suunnittelumallia. Dia 1: valitse dian rakenteeksi Otsikko dia. Lisää oikeaan yläkulmaan yrityksen logo. Käytä piirtotyökaluja tai ohjelman kuvakirjaston valmiita kuvia. Dia 2: valitse dian rakenteeksi Otsikko ClipArt-kuva ja teksti. Kirjoita otsikoksi: HUPS-PALVELUT YHDISTYSTEN KÄYTTÖÖN. Lisää sivulle haluamasi kuva ohjelman kuvakirjastosta. Lisää sivulle seuraava teksti: Jäsenrekisteri Kirjanpito Laskutus Koulutus Konsultointi Lisää seuraava teksti tekstikehyksen avulla sivun ala osaan: Oy HUPS Ab, puh (02) 987 654, www.atka.fi Dia 3: valitse dian rakenteeksi Otsikko ja Organisaatiokaavio. Kirjoita dian otsikoksi HUPS ORGANISAATIO. Laadi alla olevan mallin mukainen organisaatiokaavio Lisää alatunnisteeseen päivittyvä päivämäärä niin, että se toistuu joka dialla, ei kuitenkaan ensimmäisellä dialla.

Harjoitus 4
Esite sairaalasta valmiiden materiaalien pohjalta

**LAADI ESITYS POWERPOINT-OHJELMALLA**

Dia 1: tee esite sairaalasta. Käytä esityksessä valmista suunnittelumallia (Otsikkodia). Ensimmäisellä sivulla on sairaalan nimi ja logo. Dia 2: toisella sivulla on esitelty tietoja sairaalasta. Tiedot löydät Talo täynnä ammattilaisia.txt -nimisestä tiedostosta. Lisää seuraava teksti tekstikehyksen avulla sivun ala osaan: Sairaala puh (09) 123 456, www.sairaala.com Dia 3 : kolmannella sivulla on esitelty anestesiatoimintaa. Tiedot löydät Anestesiatoimintaa.txt -nimisestä tiedostosta. Dia 4 : neljännellä sivulla esitellään tehohoitoa. Tiedot löydät Tehohoito ja elvytystoiminta.txt -nimisestä tiedostosta. Dia 5 : viidennellä dialla on tekstiä sisätaudeista. Tiedot löydät sisätaudit.txt -nimisestä tiedostosta. Lisää alatunnisteeseen päivittyvä päivämäärä niin, että se toistuu joka dialla, ei kuitenkaan aloitusdialla. Tulosta Dia numero 5. Tallenna kansioon A:\PowerPoint (tai muistitikulle) nimellä Sairaala.

Harjoitus 5
Luonnoksen teko. Suunnittelumallien, kuvien ja tekstin käyttöä.

Laadi marraskuussa julkaistavaan keittokirjaan luonnos Linssikeiton ohjeesta. Luonnoksesi on kokoa A4. Luonnoksesta löytyy otsikko, ohjeen teksti ja kuva, joka jotenkin liittyy asiaan. Käytä taustana jotakin suunnittelumallia esim. solmio tai joku muu sopiva. Tässä sinulle ohjeen tekstiä, jota voit käyttää: Laita kaikki aineet kattilaan ja keitä reilu puoli tuntia. Lisää suolaa tarpeen mukaan. Tallenna ohje omaan työhakemistoosi ja tulosta A4–koossa.
 * Vettä 5 l
 * Linssejä 6 dl
 * Tomaattimurskaa 1 – 2 purkkia
 * Porkkanaa 5 – 8 kpl
 * Sipulia 2 kpl
 * Valkosipulia 6 kynttä
 * Kasvisliemi kuutioita 1 –4 kpl
 * Chiliä pala tai mustaa pippuria

Harjoitus 6
Esitys peijaksesta. diojen luontia, tekstin lisäys ja muokkaus ja kuvien lisäys

Tee neljän dian esitys tiedostossa Peijas.txt olevan tekstin perusteella. Tekstissä kerrotaan Peijaksen huvitoimikunnan ohjelmasta. Otsikkodia (dia 1): Aloita esitys dialla, jonka otsikoksi kirjoitat Vuoden 2003 tapahtumat. Muuta otsikon fontin väri siniseksi. Lisää diaan kuvakirjastosta aiheeseen sopiva kuva. Dia 2: Alla on kursivoituna diaan tuleva teksti. Kirjoita pelkkä teksti mallin mukaan. Käytä kirjasinlajina Arialia, pistekoko 24 ja lihavoi otsikko. PEIJASPÄIVÄ Ajankohtaista Peijaspäivää vietetään 4.6.03 klo 18 alkaen kotiseututalo Påkaksessa Påkaksen osoite on Vanha Kuninkaalantie 2, 01300 VANTAA. Diat 3 ja 4: Tee loput diat samalla tavalla. Tuo/kopioi valmis diateksti tiedostosta ohjelmaan. Lisää alatunnisteeseen päivittyvä päivämäärä ja numeroi diat. Älä kuitenkaan käytä alatunnistetta otsikkodiassa. Lisää vielä diaan numero 2 muistiinpanoteksti, joka on seuraava: Påkas on keltainen rakennus ja sijaitsee Heurekan parkkipaikkaa vastapäätä. Tulosta dia muistiinpanoineen. Tallenna esitys levykkeellesi/muistitikullesi nimellä Peijas.

Harjoitus 7
Renault-esite. Kuvan tuomista tiedostosta diaan, valmiin tekstitiedoston kopioimista diaesityksen eri dioille, diojen numerointia sekä dian tulostamista.

Tässä tehtävässä harjoitellaan kuvan tuomista tiedostosta diaan, valmiin tekstitiedoston kopioimista diaesityksen eri dioille, diojen numerointia sekä dian tulostamista. Tehtävänäsi on laatia diaesitys, joka esittelee Renault–kerhon toimintaa. Käytä esityksessä Suunnittelumallia sekä tekstissä yhtenäistä Fonttia. Ensimmäinen dia: Toinen dia: Kolmas dia: Lisää alatunnisteeseen päivittyvä päivämäärä niin, että se toistuu joka dialla, ei kuitenkaan aloitusdialla. Tulosta yhdelle A4-arkille esityksestä kolmen dian tiivistelmä, jolta löytyy tilaa myös muistiinpanoja varten. Varmista, että esitys on tarvittaessa helppo tulostaa myös piirtoheitinkalvoille. Tallenna esityksesi levykkeellesi/muistitikullesi nimellä Renault kerho.
 * 1) Dian rakenne (Otsikkodia). Ensimmäisellä sivulla on kerhon nimi (kirjoita nimi tekstikehykseen) ja logo.
 * 1) Dia, jossa on tietoa kerhon historiasta. Tiedot löydät Historia.txt-nimisestä tiedostosta. Avaa Word-tekstinkäsittelyohjelma ja napsauta hiirellä Vakiotyökalurivin Avaa-painiketta. Valitse Avaa–ikkunan Kohdeluettelosta kansio, jossa tiedosto on. Muista valita Avaa-ikkunan Tiedostotyyppi: -kenttään vaihtoehto Kaikki tiedostot (*.*). Avaa tiedosto Historia.txt, maalaa teksti ja kopioi se Leikepöydälle: Muokkaa/Valitse Kaikki, Muokkaa/Kopioi.
 * 2) Siirry Tehtäväpalkin kautta PowerPoint-ohjelmaan ja lisää esitykseen uusi dia, jonka rakenne on tyhjä. Napsauta hiirellä Piirtotyökalurivin Tekstikehys–painiketta. Vedä dian yläreunaan dian levyinen tekstikehys. Napsauta hiirellä Vakiotykalurivin Liitä–painiketta. Muokkaa teksti luettavaan muotoon. Käy välillä katsomassa esitystä Diaesitysnäkymässä.
 * 1) Dia, jossa on tietoa kerhon tiedotteesta. Tiedot löydät Tiedoite.txt-nimisestä tiedostosta. Avaa Word-tekstinkäsittelyohjelma ja napsauta hiirellä Vakiotyökalurivin Avaa–painiketta. Valitse Avaa–ikkunan Kohdeluettelosta kansio, jossa tiedosto on. Muista valita Avaa–ikkunan Tiedostotyyppi: -kenttään vaihtoehto Kaikki tiedostot (*.*). Avaa tiedosto, maalaa teksti ja kopioi se Leikepöydälle: Muokkaa/Valitse Kaikki, Muokkaa/Kopioi.
 * 2) Siirry Tehtäväpalkin kautta PowerPoint-ohjelmaan ja lisää esitykseen uusi dia, jonka rakenne on tyhjä. Napsauta hiirellä Piirtotyökalurivin Tekstikehys–painiketta. Vedä dian yläreunaan dian levyinen tekstikehys. Napsauta hiirellä Vakiotykalurivin Liitä–painiketta. Muokkaa teksti luettavaan muotoon. Käy välillä katsomassa esitystä Diaesitysnäkymässä.